**Ministru kabineta noteikumu projekta**

**„Grozījumi Ministru kabineta 2013.gada 15.oktobra noteikumos Nr.1106 “Zemes izpirkuma (pirkuma) līguma noslēgšanas kārtība”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 32.panta astotā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ar Ministru kabineta 2014.gada 8.aprīļa noteikumu Nr.192 „ Kārtība, kādā deleģē valsts pārvaldes uzdevumu – zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldības īpašumā” (turpmāk – Noteikumi Nr.192) 1.punktu valsts akciju sabiedrībai „Latvijas Attīstības Finanšu institūcija „Altum” (turpmāk – sabiedrība „Altum”) ar 2014.gada 7.maiju tika deleģēts pildīt valsts pārvaldes uzdevumu - zemes izpirkuma (pirkuma) līgumu slēgšana, šo līgumu izpildes kontrole un neizpirktās zemes nodošana pašvaldību īpašumā. Pamatojoties uz Noteikumu Nr.192 4.punktu, šā gada 7.jūlijā tika noslēgts līgums par valsts pārvaldes uzdevuma (lauku un pilsētas zemes izpirkuma (pirkuma) līgumu slēgšana, šo līgumu izpildes kontrole un neizpirktās zemes nodošana pašvaldību īpašumā) izpildi (turpmāk – Deleģētā uzdevuma izpildes līgums).Atbilstoši Ministru kabineta 2014.gada 29.jūlija sēdē (Prot.Nr.41, 32.§) „Informatīvais ziņojums "Par vienotās attīstības finanšu institūcijas izveides gaitu" un rīkojuma projekts "Par valsts akciju sabiedrības "Latvijas Attīstības finanšu institūcija Altum", sabiedrības ar ierobežotu atbildību "Latvijas Garantiju aģentūra" un valsts akciju sabiedrības "Lauku attīstības fonds" akciju un kapitāla daļu ieguldīšanu akciju sabiedrības "Attīstības finanšu institūcija" pamatkapitālā" lemtajam tika atbalstīta akciju sabiedrības „Attīstības finanšu institūcija” (turpmāk – AFI), sabiedrības „Altum”, valsts akciju sabiedrības “Lauku attīstības fonds” (turpmāk - Fonds) un sabiedrības ar ierobežotu atbildību “Latvijas Garantiju aģentūra” (turpmāk- Aģentūra) reorganizācija, veicot kapitālsabiedrību apvienošanu, sabiedrību „Altum”, Fondu un Aģentūru pievienojot AFI. Ar Ministru kabineta 2014.gada 6.augusta rīkojuma Nr.409 „Par valsts akciju sabiedrības "Latvijas Attīstības finanšu institūcija Altum", sabiedrības ar ierobežotu atbildību "Latvijas Garantiju aģentūra" un valsts akciju sabiedrības "Lauku attīstības fonds" akciju un kapitāla daļu ieguldīšanu akciju sabiedrības "Attīstības finanšu institūcija" pamatkapitālā” (turpmāk – Rīkojums Nr.409) 1.1.apakšpunktu Finanšu ministrijai kā sabiedrības „Altum” kapitāla daļu turētājai, Zemkopības ministrijai kā Fonda kapitāla daļu turētājai un Ekonomikas ministrijai kā Aģentūras kapitāla daļu turētājai tika uzdots līdz 2014.gada 15.augustam ieguldīt sabiedrības „Altum” akcijas, Fonda akcijas un Aģentūras kapitāla daļas AFI pamatkapitālā. Savukārt atbilstoši šī rīkojuma 1.2.apakšpunktam Finanšu ministrijai kā AFI kapitāla daļu turētājai jānodrošina AFI pamatkapitāla palielināšana ar mantisko ieguldījumu, t.i. atbilstoši sabiedrības „Altum”, Fonda un Aģentūras akciju un kapitāla daļu novērtējumam. Izpildot Rīkojumu Nr.409 sabiedrības „Altum”, Fonda un Aģentūras kapitāla daļas tika ieguldītas AFI pamatkapitālā un AFI ieguva īpašuma tiesības uz minēto kapitālsabiedrību kapitāla daļām (akcijām). Ministru kabineta 2013.gada 15.oktobra noteikumi Nr.1106 “Zemes izpirkuma (pirkuma) līguma noslēgšanas kārtība” (turpmāk – Noteikumi Nr.1106) nosaka zemes izpirkšanas (pirkšanas) līguma noslēgšanas kārtību, līguma būtiskos noteikumus, ar līguma slēgšanu saistīto izdevumu samaksas kārtību un apmēru, kā arī apstiprina zemes izpirkuma (pirkuma) tipveida līgumu. Attiecīgi šobrīd Noteikumi Nr.1106 paredz, ka zemes izpirkuma (pirkuma) līgumus ar personām slēdz sabiedrība “Altum”, kurai pamatojoties uz Noteikumiem Nr.192 deleģēts pildīt valsts pārvaldes uzdevums - slēgt lauku un pilsētu zemes izpirkuma (pirkuma) līgumus, kontrolēt šo līgumu izpildi un nodot neizpirktās zemes pašvaldību īpašumā. Ņemot vērā, ka pēc reorganizācijas procesa pabeigšanas un Ministru kabineta deleģējuma izdošanas, AFI turpmāk pildīs minēto valsts pārvaldes uzdevumu, tad Noteikumos Nr.1106 nepieciešams precizēt personu, kas slēgs zemes izpirkuma (pirkuma) līgumus. Attiecīgi, lai ikreizēji nebūtu jāizdara grozījumi Noteikumos Nr.1106, kad mainās persona vai institūcija, kurai pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 3.panta trešās daļas 4.1 punktu, 4.panta sesto daļu, 23.panta 11.2 daļu un 24.panta 4.1 daļu deleģēts pildīt valsts pārvaldes uzdevumu - slēgt lauku un pilsētu zemes izpirkuma (pirkuma) līgumus, kontrolēt šo līgumu izpildi un nodot pašvaldību īpašumā neizpirktās zemes, Noteikumos Nr.1106 tiek lietota norāde uz tiesību normu ar kuru Ministru kabinets nosaka (deleģē) institūciju, kas pildīs valsts pārvaldes uzdevumu - lauku un pilsētu zemes izpirkuma (pirkuma) līgumu slēgšana, šo līgumu izpildes kontrole un neizpirktās zemes nodošana pašvaldību īpašumā. |
| 3. | Projekta izstrādē iesaistītās institūcijas | Nav. |
| 4. | Cita informācija | Ekonomikas ministrija ir sagatavojusi un iesniegusi izskatīšanai Valsts sekretāru 2015.gada 5.februāra sanāksmē Ministru kabineta noteikumu projektu “Kārtība, kādā deleģē valsts pārvaldes uzdevumu – zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldības īpašumā” ar kuru paredzēts deleģēt AFI pildīt valsts pārvaldes uzdevumu - slēgt lauku un pilsētu zemes izpirkuma (pirkuma) līgumus, kontrolēt šo līgumu izpildi un nodot neizpirktās zemes pašvaldību īpašumā.  |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām tiesības iegūt īpašumā zemi ir noteiktas likumā "Par zemes privatizāciju lauku apvidos", likumā "Par zemes reformas pabeigšanu lauku apvidos", likumā "Par zemes reformu Latvijas Republikas pilsētās" un likumā "Par zemes reformas pabeigšanu pilsētās". |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AFI. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

**Ekonomikas ministre D.Reizniece-Ozola**

**Valsts sekretāra pienākumu izpildītāja,**

**Valsts sekretāra vietniece Z.Liepiņa**

18.03.2014. 11:49

851

Drāke, 67013162, Martins.Drake@em.gov.lv